《内弟谈氏园亭饮饯》
明代·皇甫汸

昔共欢游地，今成惜别筵。关河尊酒外，京国日华边。

拙宦非吾愿，荣名秪自牵。含情对花鸟，去住易经年。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。